OpenLLM-France/wikimedia huggingface dataset:
# Trattoria

Una trattoria (pronunciat en italià trattoˈria) és un establiment popular propi d'Itàlia talment com un restaurant, menys formal del que es coneix com a ristorante, però més formal que una osteria.
Tradicionalment no s'hi troben cartes impreses de menú, el servei és informal, el vi es pot servir en garrafa en comptes de deixar a la taula una ampolla sense obrir. Els preus acostumen a ser baixos, el menjar pot ser prou abundant i essencialment basat en receptes locals i del país.
Cal dir que el patró anterior cada cop se segueix amb menys fidelitat, i les trattories han anat adoptant moltes de les formalitats pròpies dels restaurants, intentant conservar alhora l'ambient original. Això és especialment veritat en els comerços que utilitzen aquesta denominació a l'estranger.
En algunes trattories també es pot comprar menjar per a emportar-se. El terme, de fet, estaria connectat amb el mot francès traiteur, que fa referència a un restaurador del sector de servei d'àpats.

## Referències

* ↑ «trattorìa² - Treccani» (en italià). [Consulta: 3 gener 2024].
* ↑ «trattoria | Etymology of trattoria by etymonline» (en anglès). [Consulta: 3 gener 2024].
* ↑ «Etimologia : trattore;». [Consulta: 3 gener 2024].
# Scotorepens greyii

Scotorepens greyii és una espècie de ratpenat de la família dels vespertiliònids. Viu a Austràlia. El seu hàbitat natural és prop de masses d'aigua dins dels boscos oberts i plans àrids. Es refugia en colònies d'uns pocs individus fins a uns vint animals en buits dels arbres, edificis en desús i altres estructures disponibles. No hi ha cap amenaça significativa per a la supervivència d'aquesta espècie.

## Referències

* ↑ Lumsden, L.; McKenzie, N.; Pennay, M. Scotorepens greyii. UICN 2008. Llista Vermella d'espècies amenaçades de la UICN, edició 2008, consultada el 04-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Ramón Bayeu y Subías

Ramón Bayeu y Subías (Saragossa; 2 de desembre de 1744 –† Aranjuez; 1 de març de 1793) fou un pintor espanyol.
Germà de Francisco Bayeu, amb qui va treballar, i de Manuel Bayeu, també pintor. Va guanyar en la Reial Acadèmia de Belles Arts de San Fernando el concurs de 1766, derrotant a Francisco de Goya. Des de 1773, va pintar cartrons per a la Reial Fàbrica de Tapissos de santa Bàrbara, 35 en total, dels quals són famosos El choricero, El joc de bitlles, El majo de la guitarra i El noi de la esportilla, entre d'altres.
Va col·laborar amb el seu cunyat, Goya, en els encàrrecs del Real Monestir de San Joaquín i Santa Ana a Valladolid i de l'Església de La nostra Senyora de l'Assumpció de Valdemoro, Madrid. També en alguns frescos de la Basílica del Pilar de Saragossa. Bona part dels seus cartrons, la seva obra més significativa, es troben en el Museu del Prado.

## Referències

* ↑ «Bayeu y Subías, Ramón» (en castellà). [Consulta: 20 gener 2019].
# Eduardo Nicolás Tuzzio

Eduardo Tuzzio (Buenos Aires, 31 de juliol de 1974) és un futbolista argentí, que ocupa la posició de defensa.
Va començar a destacar a les files del San Lorenzo, on va romandre entre 1993 i 2001 (tret d'una cessió al Quilmes). El 2001 dona el salt a Europa per jugar a la lliga francesa amb l'Olympique de Marsella.
Retornaria al seu país el 2003 per formar amb River Plate, club en el qual hi militaria fins al 2008, amb una nova cessió pel mig, ara al RCD Mallorca de la primera divisió espanyola. El 2009 s'incorpora a Independiente.
Ha estat internacional amb l'Argentina en dues ocasions.
# Rosa Maria Medianero Roldán

Maria Rosario Medianero Roldán, coneguda esportivament com Rosi Medianero, (Baena, Andalusia, 24 de juny de 1963) és una exjugadora de basquetbol.
Aler pivot, es va formar al Club Bàsquet l'Hospitalet, amb el qual va debutar a la Primera Divisió. La temporada 1984-85 va fitxar pel El Masnou Comansi, amb el qual va proclamar campiona de la Copa de la Reina (1985) i va guanyar dues Lligues catalanes (1984, 1988). És germana del també jugador de bàsquet professional Antonio Medianero Roldán.

## Palmarès

* 1 Copa espanyola de bàsquet femenina: 1984-85
* 2 Lliga catalana de bàsquet femenina: 1984-85, 1988-89

## Referències

* ↑ «Rosa Maria Medianero Roldán». Enciclopèdia de l'esport català. Barcelona: Grup Enciclopèdia Catalana.
* ↑ «La mujer en el deporte. Hoy: CB Hospitalet» (en castellà). Mundo Deportivo, 31-03-1984 [Consulta: 1r novembre 2019].
# Cal Carulla (Guissona)

Cal Carulla és una obra del municipi de Guissona (Segarra) protegida com a bé cultural d'interès local.

## Descripció

Gran edifici de pedra arrebossada situat a la cantonada entre el C/ Raval Coma i el C/ 11 de setembre. Consta de tres pisos i unes golfes. A la planta baixa trobem tres portes de garatge rectangulars i una quarta d'arc escarser. A través de la tercera d'aquestes portes s'accedeix al "Pub l'espill". A la primera planta tres portes balconeres amb llinda i barana de forja i una finestra rectangular. Les quatre obertures estan emmarcades per grans carreus de pedra ben escairats.
En el segon pis quatre finestres rectangulars senzilles envoltades per carreus de pedra, la quarta de les finestres presenta una petita obertura a sobre, que fa pensar que el cos sencer de la banda dreta va ser construït amb posterioritat, ja que presenta diferències en els tres pisos. Pel que fa a la façana lateral, que mira al C/ 11 de setembre, s'observen quatre finestres al primer pis i tres al segon. A les golfes una obertura moderna amb arc de mig punt.
La façana posterior presenta una àmplia galeria al primer pis, composta per tres arcs de mig punt envoltats per carreus, i tres finestres quadrades a la segona planta. Dins d'aquesta galeria es poden observar unes rajoles de ceràmica pintades i un sostre arquitravat amb grans bigues de fusta a la vista.

## Referències

* 1 2 3 4 5 6 «Cal Carulla». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 2 setembre 2015].
# Scotorepens orion

Scotorepens orion és una espècie de ratpenat de la família dels vespertiliònids. Viu a Austràlia (New South Wales, Victoria). El seu hàbitat natural són boscos o selva tropical humida d'alçada, però també ha estat capturat en àrees de bosc obert. S'han registrat dormidors en arbres buits i teulades. Les femelles donen a llum una sola cria. L'amenaça significativa per a la supervivència d'aquesta espècie és la pèrdua d'hàbitat a causa del desenvolupament urbà i l'explotació forestal, inclosa l'eliminació selectiva d'arbres grans.

## Referències

* ↑ Pennay, M.; Lumsden, L. Scotorepens orion. UICN 2008. Llista Vermella d'espècies amenaçades de la UICN, edició 2008, consultada el 04-03-2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Cesare Bionaz

Cesare Bionaz (1912 - 1969) fou un polític valldostà. Militant de la DCI, fou escollit membre del govern regional a les eleccions de 1963 i nomenat president del Consell de la Vall el 1966. Reafirmat després de les Eleccions regionals de la Vall d'Aosta de 1968, va dimitir el 1969 a causa d'una greu malaltia i morí el 3 de setembre.
| Precedit per: Severino Caveri | Presidents de la Vall d'Aosta 1966 - 1969 | Succeït per: Mauro Bordon |
# Dread (fòrum)

Dread és un fòrum de discussió de la web fosca semblant a Reddit que inclou notícies i debats al voltant dels mercats de la web fosca. Els administradors del lloc tenen l'àlies de Paris i HugBunter.

## Història

Dread és un centre de comunitat popular que s'ha descrit com un "fòrum a l'estil Reddit" i el successor del DeepDotWeb confiscat per a la discussió sobre l'activitat de l'aplicació de la llei del mercat i les estafes. Va cobrar protagonisme el 2018 després que Reddit va prohibir diverses comunitats de discussió del mercat de la web fosca, arribant ràpidament a 12.000 usuaris registrats en els tres mesos posteriors al seu llançament i a 14.683 usuaris el juny de 2018.

## Activitats

El maig de 2019, un moderador de Wall Street Market va publicar la seva adreça IP oculta a Dread, cosa que portaria la comunitat a una evasió de diners i la seva confiscació poc després. Les dades robades de vegades es venien mitjançant Dread. El lloc incloïa guies en profunditat sobre la fabricació de drogues il·legals.
El tancament de Dream Market per exemple també es va anunciar a Dread el març de 2019. I es llançaren importants atacs de denegació de servei contra Dread i altres mercats que explotaven una vulnerabilitat del protocol Tor.

## Referències

* ↑ «The World’s Biggest Dark Net Market Has Shut Down—What's Next?». , 10-04-2019.
* ↑ Greenberg, Andy «Feds Dismantled the Dark-Web Drug Trade—but It's Already Rebuilding». Wired, 05-09-2019.
* ↑ Popper, Nathaniel «Dark Web Drug Sellers Dodge Police Crackdowns» (en anglès). The New York Times, 11-06-2019.
* ↑ Mason, James «Darknet markets: everything changes but nothing’s different». , 22-06-2018. Arxivat 30 de juliol 2020 a Wayback Machine. «Còpia arxivada». Arxivat de l'original el 2020-07-30. [Consulta: 31 gener 2022].
* ↑ Cimpanu, Catalin «Law enforcement seizes dark web market after moderator leaks backend credentials». , 02-05-2019.
* ↑ Lloyd, Tim «Exit Scam: Suspicion Grows Over Dark-Web Market’s $30 Million Crypto Theft». , 23-04-2019.
* ↑ Muncaster, Phil «Dark Web’s Wall Street Market Suspected of Exit Scam». , 25-04-2019.
* ↑ Memoria, Francisco «Hacked Customer Data From World Leading Cryptocurrency Exchanges For Sale On The Dark Web?». , 20-01-2019.
* ↑ Kiel, Tom «Inside the Dark Web Forum That Tells You How to Make Drugs». , 19-02-2019.
* ↑ Cimpanu, Catalin «Top dark web marketplace will shut down next month». , 26-03-2019.
* ↑ Cimpanu, Catalin «Tor Project to fix bug used for DDoS attacks on Onion sites for years». , 05-07-2019.
# Abbas El Fassi

Abbas El Fassi (àrab: عباس الفاسي, ʿAbbās al-Fāsī) (Berkane, 1940) és un polític marroquí, fou Primer Ministre del Marroc entre el 19 de setembre de 2007 i el 29 de novembre de 2011; militant del partit Istiqlal.
El Fassi va nàixer el 18 de setembre de 1940 a Berkane. Fou Ministre d'Habitatge de 1977 a 1981, d'Artesania i Assumptes Socials de 1981 a 1985, ambaixador a Tunísia i a la Lliga Àrab de 1985 a 1990, ambaixador a França de 1990 a 1994, i Ministre de Treball, Formació Professional, Desenvolupament Social i Solidaritat de 2000 a 2002. Després fou Ministre d'Estat fins al 2007. El rei del Marroc, Mohammed VI, designà El Fassi com a Primer Ministre el 19 de setembre de 2007, després de la victòria del seu partit, l'Istiqlal, a les eleccions al Parlament del Marroc de 2007 dutes a terme el 7 de setembre.

## Referències

* ↑ «Morocco Names New Prime Minister» (HTML) (en anglès). TIME Magazine, 2007. Arxivat de l'original el 2012-10-20. [Consulta: 20 setembre 2007].
* ↑ «Morocco's new PM named» (HTML) (en anglès). News 24, 2007. Arxivat de l'original el 2007-10-18. [Consulta: 20 setembre 2007].
* ↑ «King appoints conservative Abbas el Fassi Prime Minister» (en anglès). Maghreb Arabe Presse, 2007. [Consulta: 20 setembre 2007].
* ↑ «Los nacionalistas Istiqlal ganan las elecciones en Marruecos» (en castellà). El Pais, 08-09-2007. [Consulta: 22 febrer 2022].

## Enllaços externs

* Fundació CIDOB- Biografia del Fassi (castellà)
# Habitacions prehistòriques de Llucamet - Ses Cases

Les habitacions prehistòriques de Llucamet - Ses Cases és un jaciment arqueològic prehistòric situat al costat de les cases de la possessió de Llucamet, al municipi de Llucmajor, Mallorca.
En aquest jaciment hom hi troba restes de construccions talaiòtiques conservades a nivell de planta. Es tracta d'un jaciment bastant extens amb estructures molt arrasades i, llevat d'algunes filades de fàcil identificació, la resta es presenta esbaldregat i desfet en pedra petita. Al nord i a l'est el jaciment s'adossa a dues tanques que es conreen darrere les quals no s'ha documentat cap estructura. Però sí al sud darrere d'un tancament de marès i reixa.

## Referències

* ↑ Font, B. Història de Llucmajor. Volum 1. Palma: Ajuntament de Llucmajor, 1973, p. 58. ISBN 84-500-5970-4.
* ↑ de Luna, J; i col «Jaciments arqueològics Tom III» (pdf). Catàleg de béns immobles [Llucmajor], 2000, pàg. 27 [Consulta: 3 gener 2013].
# Peever

Peever és una població dels Estats Units a l'estat de Dakota del Sud. Segons el cens del 2000 tenia 209 habitants.

## Demografia

Segons el cens del 2000, Peever tenia 209 habitants, 61 habitatges, i 50 famílies. La densitat de població era de 576,4 habitants per km².
Dels 61 habitatges en un 59% hi vivien nens de menys de 18 anys, en un 45,9% hi vivien parelles casades, en un 24,6% dones solteres, i en un 18% no eren unitats familiars. En el 18% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,43 i el nombre mitjà de persones que vivien en cada família era de 3,86.
Per edats la població es repartia de la següent manera: un 46,4% tenia menys de 18 anys, un 6,2% entre 18 i 24, un 28,2% entre 25 i 44, un 12,9% de 45 a 60 i un 6,2% 65 anys o més.
L'edat mediana era de 22 anys. Per cada 100 dones de 18 o més anys hi havia 86,7 homes.
La renda mediana per habitatge era de 23.333 $ i la renda mediana per família de 24.583 $. Els homes tenien una renda mediana de 21.719 $ mentre que les dones 20.625 $. La renda per capita de la població era de 8.695 $. Entorn del 30,6% de les famílies i el 36,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peever». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Peever». American Fact Finder. Oficina del Cens dels Estats Units, 12-01-2010.
# Myotis clydejonesi

Myotis clydejonesi és una espècie de ratpenat de la família dels vespertiliònids. És endèmic de Surinam. El seu hàbitat natural són els boscos tropicals madurs. S'alimenta d'insectes. Té una llargada de cap a gropa de 50 mm, la cua de 38 mm i un pes de fins a 4,3 g. Fou anomenat en honor del mastòleg estatunidenc Clyde Jones. Com que fou descoberta fa poc, encara no s'ha avaluat l'estat de conservació d'aquesta espècie.

## Referències

* ↑ Moratelli, R.; Wilson, D. E.; Gardner, A. L.; Fisher, R. D.; Gutiérrez, E. E. «A New Species of Myotis (Chiroptera: Vespertilionidae) from Suriname» (en anglès). Special Publications of the Museum of Texas Tech University, 65, 2016, pàg. 49–66.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Schwebach

Schwebach (en luxemburguès: Schweebech; en alemany: Schwebach) és una vila de la comuna de Saeul situada al districte de Diekirch del cantó de Redange. Està a uns 19 km de distància de la ciutat de Luxemburg.

## Referències

* ↑ «Schwebach». [Consulta: 7 octubre 2015].
# Eleccions legislatives gregues de 1963

Les eleccions legislatives gregues de 1963 se celebraren el 3 de novembre de 1963. Foren marcades per la forta tensió política posterior a l'assassinat del diputat esquerrà Grigoris Lambrakis. Vencé la Unió de Centre de Georgios Papandreu, però com que no va tenir majoria suficient al cap d'un any va haver de tornar a convocar noves eleccions

## Resultats

| Eleccions legislatives gregues de 1963 | Eleccions legislatives gregues de 1963 | Eleccions legislatives gregues de 1963 | Vots | Vots | Vots | Escons | Escons |
| Eleccions legislatives gregues de 1963 | Eleccions legislatives gregues de 1963 | Eleccions legislatives gregues de 1963 | No. | % | +− % | No. | +− |
| | Unió de Centre | Georgios Papandreu | | 42,04 | | 126 | |
| | Unió Nacional Radical | Panagiotis Kanel·lópulos | | 39,37 | | 118 | |
| | Esquerra Democràtica Unida | Ioannis Passalidis | | 14,34 | | 43 | |
| | Partit Progressista | Spiros Markezinis | | 3,73 | | 2 | |
| | Moviment per la Democràcia i el Socialisme | | | 0,02 | | - | |
| | Democràcia Cristiana | | | 0,02 | | - | |
| | Llistes d'Independents/Altres | | | 0.42 | | - | |
| Totals | Totals | Totals | | 100.00 | | 300 | |
| Constituències | Constituències | Constituències | | 55 | | 300 | |
| Vots vàlids | Vots vàlids | Vots vàlids | 4,667,154 | | | | |
| Vots nuls | Vots nuls | Vots nuls | 41,675 | (0,88%) | | | |
| Vots totals | Vots totals | Vots totals | 4,708,851 | (83,15%) | | | |
| Electorat | Electorat | Electorat | 5,662,965 | | | | |
| Població | Població | Població | 8,404,080 | | | | |
| Source: Antonis M. Pantelis - Stefanos I. Koutsoumpinas - Triantafyllos A. Gerozhshs, Texts of Constitutional History, vol. 2, p. 852. Arxius de Konstantinos Karamanlis ||||||||

## Enllaços externs

* Resultats de les eleccions gregues de l'arxiu d'Adam Carr Arxivat 2004-08-11 a Wayback Machine.
# Rosquillo

Els rosquillos o les crespellines són bescuits filipins fets de farina, ous, greix alimentari, sucre, i llevat en pols. Foren al principi creats per Margarita “Titay” T. Frasco el 1907 a Liloan, Cebu. El nom significa "rotllet" en castellà (de rosca, "anell") i es diu que fou inventat pel president Filipí Sergio Osmeña.
Malgrat compartir el nom, els rosquillos filipins no tenen relació amb l'espanyol rosquillos (més ben conegut per rosquilles, roscos, o rosquillos de vino), els quals són més semblants a dònuts.
Hi ha dues variants notables dels rosquillos, de formes diferents. El primer és galletas del Carmen, el qual és en forma de flor i no té cap forat en el centre. L'altre és galletas de bato (lit. "cracker de mola de molí"), el qual té un forat en el centre però no té vora dentada.

## Referències

* ↑ Angelo Comsti. The Filipino Family Cookbook: Recipes and stories from our home kitchen. Marshall Cavendish International Asia Pte Ltd, 2014, p. 132–133. ISBN 9789814634946.
* ↑ «Rosquillos». Cebu Tourism. Arxivat de l'original el de desembre 26, 2014. [Consulta: 26 desembre 2014].
* ↑ Pia Lim-Castillo. «Eggs in Philippine Church Architecture and its Cuisine». A: Richard Hosking. Eggs in Cookery: Proceedings of the Oxford Symposium of Food and Cookery 2006. Oxford Symposium, 2007, p. 122–123. ISBN 9781903018545.
* ↑ Lovebel G. Talisic. «Titay's Liloan Rosquillos and Delicacies: Liloan Pride». OneCebu. [Consulta: 9 juliol 2012].
* ↑ Burt Lao. «Titay's Rosquillos». Everything Cebu. Arxivat de l'original el de juliol 14, 2012. [Consulta: 9 juliol 2012].
* ↑ Christopher Howse. A Pilgrim in Spain. A&C Black, 2011, p. 72. ISBN 9780826497697.
* ↑ «Cebu». Pinoy Food Recipes. [Consulta: 26 desembre 2014].
* ↑ Polistico, Edgie. Philippine Food, Cooking, & Dining Dictionary. Anvil Publishing, Incorporated, 2017. ISBN 9786214200870.
* ↑ Orillos, Jenny. «Top 10 Favorite Pinoy Biskwit». Spot.ph. [Consulta: 26 març 2019].

## Vegeu també

* Gastronomia de les Filipines
* Filipinos
# Xalapa-Enríquez

Xalapa oficialment Xalapa-Enríquez o Xalapa de Enríquez (amb l'ortografia alternativa Jalapa, que es pronuncia [xaˈlapa], o khalapa), és una ciutat mexicana i capital de l'estat de Veracruz, a 400 km a l'est de la ciutat de Mèxic i a 100 km a l'oest del port de Veracruz. La ciutat de Xalapa va ser designada com a capital de l'estat de Veracruz des de la incorporació d'aquest a la federació mexicana el 1824 en lloc del port de Veracruz, per la seva localització central i la seva proximitat a altres ciutats importants com ara Puebla i Oaxaca.
El nom Xalapa prové del nàhuatl xallapan (xal·lapan) que significa "deus en la sorra". Els totonaques van ser el primer poble a establir-s'hi, al voltant del puig de Macuiltepetl. El nom va ser castellanitzat a Xalapa, i després del canvi de la pronunciació del castellà antic al castellà modern, es va començar a pronunciar Jalapa (amb la jota aspirada). Va rebre l'estatus de "Vila" de Carles IV el 1791.
L'economia de Xalapa es basa principalment en el sector dels serveis. És reconeguda a nivell nacional per la qualitat en l'educació musical; el Conservatori de l'Estat de Veracruz i la Universitat Veracruzana, ambdós localitzats a la ciutat, atreuen a nombrosos joves estudiants, i tenen els programes d'educació superior en música més importants del país a l'una de la ciutat de Mèxic.

## Enllaços externs

* Ajuntament de Xalapa Arxivat 2011-01-08 a Wayback Machine., en castellà
* http://www.uv.mx/dgbuv/Cambas/1/html/pag/index.htm Arxivat 2009-04-13 a Wayback Machine.
* http://www.joinmexico.com/ES/mexico-es/cultura/xalapa-2
* http://portal.veracruz.gob.mx Arxivat 2008-12-02 a Wayback Machine.
# Necker

«Necker» té aquests significats:
* Illa Necker, illa de Sotavent de Hawaii
* Cub de Necker il·lusió òptica desenvolupada pel cristal·lògraf suís Louis Albert Necker.
* Biografies:
** Anne-Louise Germaine Necker
** Jacques Necker (Ginebra, 1732 - Coppet, Suïssa, 1804), tres vegades el responsable de les finances de la monarquia francesa del rei Lluís XVI en els anys 1776, 1788 i 1789
** Louis Albert Necker
** Noël Martin Joseph de Necker
** Madame Necker o Suzanne Curchod